# Felipe Nasr

Luiz Felipe d'Oliveira Nasr (Brasília, Districte Federal, 21 d'agost de 1992) és un pilot d'automobilisme de velocitat brasiler. Va ser campió de la Fórmula 3 Britànica del 2011, quart a les GP2 Sèries del 2013, i va aconseguir un tercer lloc absolut a les 24 Hores de Daytona del 2012.

## Carrera

Nasr va començar la seva carrera en el kàrting a Brasil quan tenia set anys. Entre 2000 i 2007 va guanyar diversos títols a Brasil. Nasr va fer el seu debut en monoplaces a la cursa final de la temporada 2008 de la Fórmula BMW Américana al circuit d'Interlagos, obtenint un podi a la segona màniga.
Nasr es va passar a la Fórmula BMW Europa l'any 2009 per correr amb l'equip EuroInternational. Va guanyar cinc carreres, i va aconseguir nou segons llocs i dos vuitens per coronar-se campió. Nasr va guanyar també les dues mànigues de la Formula BMW Pacífic que es va disputar al circuit de Singapur competint per a aquest equip.
L'any 2010, Nasr va competir a la Fórmula 3 Britànica amb l'equip Räikkönen Robertson Racing. Nasr va acabar la temporada 2010 de la Fórmula Tres Britànica en la 5a. posició amb una victòria i quatre podis, i va acabar en el lloc 11 en el Gran Premi de Macau de Formula 3. Nasr va signar amb Carlin Motorsport per a la temporada 2011, i va aconseguir emportar-se el títol de campió amb 7 victòries, 4 poles i 17 podis. També va disputar el Gran Premi de Macau de la Formula 3 on va acabar en la segona posició.
Nasr va debutar a les GP2 Sèries l'any 2012 amb l'equip DAMS, on va acabar dècim en el campionat amb 4 podis, un quart lloc, un cinquè, quatre sisens i un setè. També en aquest any Nasr va arribar tercer a les 24 Hores de Daytona amb el prototip Daytona Riley-Ford de l'equip de Mike Shank, i cinquè en la carrera de la F3 a Macau. L'any 2013 va seguir a la GP2 amb un equip nou, Carlin. Va millorar els seus resultats pel que fa a la temporada anterior, va aconseguir 6 podis, cinc quarts llocs, un cinquè i dos setens per acabar quart en el campionat. A més va tornar a disputar les 24 Hores de Daytona ara amb un Corvette DP d'Action Express, concloent vuitè en la carrera.
El 7 de febrer de 2014, es fa oficial el seu fitxatge com a pilot de proves de l'equip Williams per a la Temporada 2014 de Fórmula 1. Això li va donar l'oportunitat de pilotar el monoplaça en algunes sessions d'entrenaments lliures.
El 5 de novembre de 2014, es confirma la seva incorporació a Sauber per a la temporada 2015 juntament amb Marcus Ericsson.

## Resultats complets en Fórmula 1

(Carreres en negreta indiquen pole position) (Carreres en cursiva indiquen volta ràpida)
| Any | Escuderia | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Posició | Punts |
| 2014 | Williams-Mercedes | AUS | MYS | BAH TD | CHN TD | ESP TD | MON | CA | AUT | GBR | GER | HUN | BEL | ITA | SENSE | JPN | RUS | USA TD | BRA TD | ABU | - | - |
| 2015 | Sauber-Ferrari | AUS 5 | MYS 12 | XIN 8 | BAH 12 | ESP 12 | MON 9 | CAN 16 | AUT 11 | GBR DNS | HUN 11 | BEL | ITA | SIN | JPN | RUS | USA | MEX | BRA | ABU | 11º | 12 |

## Referències

* ↑ Felipe Nasr llega a un acuerdo con DAMS para participar en GP2 en 2012
* ↑ Williams confirma a Nasr como piloto reserva
* ↑ Felipe Nasr será piloto titular de Sauber en 2015